बिजु बज्र
बिजु बज्र (बिजु बज्राचार्य ) नेपालका संगीतकार तथा संगीत निर्देशक हुन्  । उनको जन्म २०२८ सालमा गुल्मीको वामी टक्सारमा भएको थियो । उनका पिता जुठाराज र आमा लक्ष्मीदेवीको कोखबाट जन्मिएका उनी माहिलो सन्तान हुन् ।

व्यवसायिक जीवन
उनले पन्ध्र सयभन्दा बढी गीतमा संगीत गरेका छन् र  थुप्रै मन छुने गीत रचना गरेका छन् । २०४९ सालमा रेडियो नेपालमा स्वर परीक्षण पास गरे पछि संगीत क्षेत्रमा व्यवसायिक रूपले लाग्नुभएको थियो । 
सुगम पोखरेलको स्वरमा रहेको  तिमी म भन्दा कोसौँ टाढा छौ, कर्णदासको  स्वरमा रहेको बिस्तारै छायो आँखामा अँध्यारो आगन्तुक खरेलको स्वरमा रहेको कुन रङको कमी थियो र सानु  रेशमा सुनुवारको स्वरमा रहेको मै ठुली भइछु रे लगायतका गीतहरु उहाँको बहुचर्चित गीत मानिन्छन् ।

पारिवारिक जीवन
उनी काठमाडौँको बबरमहलमा परिवारका साथ बस्दै आएका छन् । उनको परिवारमा श्रीमती,  दुई छोरा र एक छोरी छन्। उनी २०४८ सालमा परिवारसहित काठमाडौँ आएका हुन् । उनलाई आश्विन ६ गतेका दिनमा एक्कासी हृदयघात भएको थियो । उनलाई स्वास्थ्य उपचारका लागि देश विदेशबाट ठुलो सहयोग प्राप्त भएको थियो  ।

सन्दर्भहरू